Pauosupė

Pauosupė – kaimas Varėnos rajono savivaldybėje, 7 km į šiaurės vakarus nuo Rudnios, Dainavos girioje, netoli Ūlos ir Uosupio santakos, dešiniajame Ūlos krante. Prie upės yra stovyklavietė. Kaime stūkso rašytojo A. Matučio drevė-muziejus. Į Pauosupę veda miškų keliai nuo Zervynų ir Varėnos–Katros plento.

Gyventojai 

XIX a. pab. Pauosupė buvo užusienis Lydos apskrities Kaniavos valsčiuje, Rudnios apylinkėje. Pateko į Rudnios dvaro valdas.

Pagal lenkų valdžios 1921 m. atliktą surašymą kaime gyveno 37 žmonės, iš kurių visi užsirašė lietuviais.

Šaltiniai 

Varėnos rajono savivaldybės gyvenvietės